IKTATÓSZÁM: 5/16-6/2023. TÁRGY:Pécsi Többcélú Agglomerációs Társulás 2023. évi költségvetése

Melléklet:13 DB

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2023. február 13.**-**i NYÍLT ÜLÉSÉRE

Előterjesztő: PFEFFER JÓZSEF ELNÖK

előterjesztés készítője: Kovácsné Németh Edit osztályvezető

ELŐADÓ:Pfeffer József elnök

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

PÉNZÜGYI ÉS ÜGYRENDI BIZOTTSÁG- …/2023.(02.13.)

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

Az államháztartásról szóló 2011. évi CXCV. törvény (Áht.) 23-25. § -ban foglaltak, valamint az államháztartásról szóló törvény végrehajtásáról szóló 368/2011. (XII. 31.) Kormányrendelet (Ávr.) 24. §-a értelmében az önkormányzat költségvetését a képviselő-testület fogadja el. Az Áht. 26. § szerint a társulás, valamint az általuk irányított költségvetési szervek költségvetésére, bevételi előirányzatainak és kiadási előirányzatainak elfogadására az Áht. 23-25 §-t kell alkalmazni azzal, hogy a képviselő-testület hatáskörét a társulási tanács gyakorolja, polgármesteren a társulási tanács elnökét kell érteni.

A társulási tanács a költségvetéséről költségvetési határozatot hoz.

A költségvetés tartalmilag és formailag a fentiek figyelembevételével, a törvényi előírásoknak megfelelően készült.

A határozat 1. melléklete a Társulás és a költségvetési intézmények címrendjét, 2. melléklete a Társulás összevont költségvetési mérlegét, 3. melléklete a Társulás összevont bevételeinek forrásonkénti megoszlását, 4. melléklete a Társulás összevont kiadásainak jogcímenkénti megoszlását, 5. melléklete a Társulás bevételeit, 6. melléklete a Társulás kiadásait, 7. melléklete a Társulás 2023. évi bevételi és kiadási elő-irányzatainak várható teljesüléséről szóló előirányzat felhasználási ütemtervet, 8. melléklete a Társulás címenkénti létszámkeret- (álláshely-) meghatározását, 9. melléklete a Társulás közfoglalkoztatottjainak éves létszám előirányzatát, 10. melléklete a Társulás intézményeinek bevételeit és kiadásait, 11. melléklete a Társulás és az intézmények beruházási kiadásait feladatonként és felújítási kiadásait célonként összesítve, 12. melléklete a Társulás 2023. évi összevont költségvetési bevételeinek és kiadásainak feladatonkénti bemutatását, 13. melléklete a Társulás működési és felhalmozási bevételeinek és kiadásainak pénzforgalmi mérlegét, a 2024-2026. év gördülő tervezését, 14. melléklete pedig a PKSZAK részére 2023. évre megállapított működési hozzájárulások összegét mutatja be önkormányzatonként.

Az előterjesztés a Pécsi Többcélú Agglomerációs Társulás 2023. évi bevételi és kiadási főösszegét 1.544.887.492 Ft-ban, a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat (PKSZAK) 2023. évi költségvetésének bevételi és kiadási főösszegét 507.756.114 Ft-ban, az Integrált Nappali Szociális Intézmény (INSZI) 2023. évi költségvetésének bevételi és kiadási főösszegét 686.768.410 Ft-ban határozza meg. A Társulás az Esztergár Lajos Család- és Gyermekjóléti Szolgálat és Központ (ECSGYK) 2023. évi költségvetésének bevételi és kiadási főösszegét 490.724.556 Ft-ban határozza meg.

Az előterjesztés a Pécsi Többcélú Agglomerációs Társulás 2023. évi összevont – halmozódásmentes-bevételi és kiadási főösszegét 1.710.447.711 Ft-ban állapítja meg. A költségvetés bevételi és kiadási előirányzatai kötelező és önkéntes feladatok szerinti bontásban jelennek meg.

**BEVÉTELEK**

A Pécsi Többcélú Agglomerációs Társulás összevont költségvetésének halmozódásoktól mentes bevételi főösszege a határozat-tervezetben1.710.447.711 Ft,amelynek kiemelt előirányzatok szerinti megoszlása az alábbiak szerint foglalható össze:

**Működési bevétek:**

 **1. Működési célú támogatások államháztartáson belülről**

A Társulás és intézményei 2023. évi költségvetésében a bevételekközötttervezésre került a Pécsi Többcélú Agglomerációs Társulás 2023. évi állami támogatása 1.309.036.286 Ft összegben. Az állami normatíva intézményenként összege a következő:

* Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat 361.847.820 Ft
* Integrált Nappali Szociális Intézmény 503.763.910 Ft
* Esztergár Lajos Család- és Gyermekjóléti Szolgálat és Központ 443.4274.556 Ft

Pécs Megyei Jogú Város Önkormányzata 2021. január 1. napjától 2023. december 31. napjáig terjedő időszakra finanszírozási szerződést kötött a Slachta Margit Nemzeti Szociálpolitikai Intézettel fejlesztő foglakoztatás végzésére. A feladatellátás a Pécsi Többcélú Agglomerációs Társuláson keresztül történő intézményfinanszírozás révén az Integrált Nappali Szociális Intézményben valósul meg. A 2023. évi támogatás összege - a 2021. évi feladatmutatók alapján- 4.504.500 Ft előirányzatot jelent a Társulás és az intézmény költségvetésében.

Pécs Megyei Jogú Város Önkormányzata 2023. évre a Társulás intézményei számára az alábbi összegű működési célú támogatásokat nyújtja:

* Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat részére a családi bölcsőde feladatellátás finanszírozására 868.662 Ft
* Integrált Nappali Szociális Intézmény részére 100.000.000 Ft- tartalmazza a jelzőrendszeres támogatás összegét is
* Esztergár Lajos Család- és Gyermekjóléti Szolgálat és Központ részére 47.000.000 Ft

A 2018, január 1. napján hatályba lépett Társulási Megállapodás alapján Pécs Megyei Jogú Város Önkormányzata a város 2022. január 1-i lakónépessége után 100 Ft/fő **tagdíjat** fizet a Társulás számára ennek összege 13.842.000 Ft.

A társult önkormányzatok ezen jogcímen 3.128.100 Ft-tal járulnak hozzá a Társulás költségvetéséhez.

Pécs Megyei Jogú Város Önkormányzata 2023. évi költségvetésében a céltartalékok között 15.000.000 Ft-ot különített el az **állati hulladékok ártalmatlanítására**, azonban Társulás és Pécs Megyei Jogú Város Önkormányzata között létrejött 7/448-17/2022. iktatószámú „Megállapodás” 9. pontja értelmében a Társulás és az Álhubál Nonprofit Kft. között 2014. december 30-án megkötött 07-7/896/2015. sz. vállalkozói szerződést legkésőbb 2023. június 30-ig módosítják, különös tekintettel a vállalkozói díj meghatározásának módjára. Pécs Megyei Jogú Város Önkormányzatának e feladatellátásra az ÁFA törvénynek való megfelelés miatt vállalkozói szerződést kell kötnie.

A fentiekben leírtak miatt a Társulás költségvetése csak a társult önkormányzatok által fizetendő 4.488.227 Ft összeget tartalmazza.

A Társulás 2023. évi költségvetésében tervezésre kerültek a Társulás **saját bevételi** 169.300.523 Ft összegben.

**A Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde** **Hálózat intézménye részére** a társult önkormányzatok és az intézmény szolgáltatásait igénybe vevő önkormányzatok az igénybevétel alapján **működési hozzájárulást** fizetnek Az intézmény önköltségszámítása alapján 2023. évben Pécs Megyei Jogú Város Önkormányzatának 868.662 Ft-tal kell hozzájárulnia a pécsi családi bölcsődék működési költségeihez, a települési önkormányzatok befizetési kötelezettsége 58.279.413 Ft-ban került megállapításra.

**2.** **Működési bevétek:**

A Működési bevételekrovaton kimutatott összeg tartalmazza a szolgáltatások ellenértékét, valamint az ellátási díjak összegét.

**KIADÁSOK**

A Pécsi Többcélú Agglomerációs Társulás összevont költségvetésének halmozódásoktól mentes kiadási főösszege a határozat-tervezetben1.710.447.711 Ft,amelynek kiemelt előirányzatok szerinti megoszlása az alábbiak szerint foglalható össze:

**Működési kiadások:**

1.Személyi juttatások: 1.060.752.470 Ft

2.Munkadókat terhelő járulékok és szociális hozzájárulási adó: 162.662.184 Ft

3.Dologi kiadások: 477.586.498 Ft

4.Ellátottak pénzbeli juttatásai: 500.000 Ft

5.Egyéb működési célú kiadások: 7.168.559 Ft

**Felhalmozási kiadások:**

1.Beruházások: 889.000 Ft

2.Felújítások: 889.000 Ft

A Pécsi Többcélú Agglomerációs Társulás 2023. évi költségvetésének működési kiadásai között a személyi juttatások, a munkaadókat terhelő járulékok és szociális hozzájárulási adó, a dologi kiadások, az ellátottak pénzbeli juttatásai és egyéb működési célú kiadások jelennek meg intézményi bontásban. A Társulás 2023. évi tervezett működési kiadásainak összege 1.708.669.711 Ft.

Az Integrált Nappali Szociális Intézménynél és az Esztergár Lajos Család- és Gyermekjóléti Szolgálat és Központnál a **személyi juttatások előirányzatának** tervezése a 2022. évi garantált bérminimum és minimál bér összegével történt. A 2023. évi béremelésekhez nyújtott kormányzati támogatások megérkezése után a fenti intézmények költségvetésében az előirányzat megemelésre kerül.

Mivel 2023.évi normatíva, Pécs Megyei Jogú Város Önkormányzata támogatása és az intézmények saját bevételei nem fedezik teljes mértékben a fenti két költségvetési szerv működési kiadásainak összegét, ezért a munkaruha juttatás, a bankszámla költségtérítés, a cafetéria és a teljesítményösztönző keret előirányzatát az induló költségvetés nem tartalmazza.

A Pécsi Többcélú Agglomerációs Társulás - az állami normatíva és Pécs Megyei Jogú Város költségkereteit figyelembe véve- az Integrált Nappali Szociális Intézményben és az Esztergár Lajos Család- és Gyermekjóléti Szolgálat és Központ intézményében létszámstopot határoz meg. Az üres álláshelyek kizárólag a Társulás munkaszervezetét ellátó Pécs Megyei Jogú Város Önkormányzata Kulturális és Népjóléti Főosztálya, valamint a Költségvetési és Közgazdasági Főosztály főosztályvezetőjének együttes javaslatára tölthető be.

Az Integrált Nappali Szociális Intézmény és az Esztergár Lajos Család- és Gyermekjóléti Szolgálat és Központ 2023. évi **dologi kiadásainak** előirányzata a 2022. évi teljesítések alapján az áremelkedéseket figyelembe véve került meghatározásra.

Az ECSGYK intézményében az **ellátottak részére pénzbeli juttatást** biztosítanak, melynek 2023. évi összege 500.000 Ft-ban került tervezésre.

A Pécsi Többcélú Agglomerációs Társulás és Pécs Megyei Jogú Város Önkormányzata között létrejött 7/448-17/2022. iktatószámú „Megállapodás” 4. pontja értelmében a Társulás munkaszervezeti feladatokat is ellátó szervezeti egysége, a Kulturális és Népjóléti Főosztály személyi állománya egy fő gazdasági referenssel bővül, akinek bér- és járulékköltségeit a Társulás finanszírozza a Polgármesteri Hivatal felé. A hivatkozott „Megállapodás” alapján az **egyéb működési célú támogatások** kiadási előirányzata 7.168.559 Ft összegben került megállapításra.

Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat 2023. évi költségvetése az intézmény vezetője által megküldött és 5/16-7/2023. számon iktatott levél és mellékletei alapján a bevételi- és kiadási költségvetési főösszeg egyezőségét szem előtt tartva épül be a Társulás összevont 2023. évi költségvetésébe.

Az intézmény a működési bevételeinek összegét 86.760.219 Ft-ban határozta meg, így a 2022. évi teljesítéshez képest 72,6 %-os bevételnövekedés prognosztizált. Finanszírozási bevételeinek várható összege 420.995.895 Ft.

A PKSZAK személyi juttatásainak előirányzatát már a 2023. évre vonatkozó garantált bérminimum összegével tervezte, a cafetéria, a munkaruha juttatás, a teljesítményösztönző keret és a bankszámla költségtérítés összegét is tartalmazza az induló költségvetése, továbbá 1.778.000 Ft összegben előirányzatot biztosított beruházásokra és felújításokra.

Kérem a Tisztelt Társulási Tanácsot, hogy a Társulás költségvetését a határozati javaslatnak és annak mellékleteinek megfelelően fogadja el.

Pécs, 2023.február 6.

 **Pfeffer József**

 **elnök**